De nordiske public service-stationer fra Danmark, Sverige, Norge, Finland og Island har indgået et samarbejde, der betyder, at der kommer mere nordisk fiktion på DR.

Konkret kommer samarbejdet, der har fået navnet ’Nordic 12’, til at betyde, at danskerne og vores nordiske naboer får adgang til 12 nordiskproducerede serier om året via nettet.

Det er nemlig ikke en satsning, der handler om at få flere serier ind i danskerne fysiske fjernsyn via den almindelige sendeflade, men om at gøre mere fiktion tilgængeligt for dem, der ser tv som streaming på DR’s hjemmeside eller på tv-app.